รู้กันไหมคะว่าใครเป็นคนที่ต้องรับผิดชอบ
ที่ทำให้โรคของเราเนี่ยมีโรคระบาดขึ้นมา
สวัสดีค่ะ วิวจากแชนเนล Point of View ค่ะ
ปฏิเสธไม่ได้เลยนะคะว่าโรค COVID-19 เนี่ย
ยังเป็นข่าวที่เราให้ความสนใจกันมากที่สุดทั่วโลกเลย
เพราะว่ามันก็เป็นเหตุการณ์ที่กระทบกับ
ชีวิตประจำวันของคนทั่วโลกเลยใช่ไหมคะ
ดังนั้นวันนี้เราก็จะมาคุยกันเกี่ยวกับโรคระบาดนี่ล่ะค่ะ
จากคลิปที่ผ่านมาที่วิวเคยเล่าเรื่อง Black Death ไปนะคะ
รวมถึงเหตุการณ์ที่เกิดขึ้นจริงในสมัยปัจจุบันเนี่ย
หลายคนก็พยายามจะหาคนโทษค่ะประมาณว่า
เฮ้ย ทำไมประเทศนั้นประเทศนี้
ถึงมีเชื้อโรคตลอดเวลาเลย
ทำไมถึงเป็นตัวแพร่เชื้อโรค อะไรต่างๆ
วิวขอบอกเลยค่ะว่าอันนี้เป็นข้อมูลที่
อย่าไปโทษเขาเลยทุกคน
เพราะว่าในสมัยปัจจุบันเนี่ย
จริงๆมันก็มีเชื้อโรคอยู่หลายตัวนะคะ
ที่เกิดขึ้นจากที่ต่างๆทั่วโลก
ดังนั้นมันไม่มีใครอยากให้ประเทศตัวเอง
เป็นคนแพร่เชื้อโรคระบาดอะไรต่างๆหรอกค่ะ
รวมถึงข้อมูลในอดีตเนี่ยนะคะ
บางทีที่เรามาคุยๆกันเนี่ยมันก็เกิดจากการบันทึกขึ้นมาค่ะ
ซึ่งการบันทึกอาจจะมีอคติของคนในสมัยนั้นได้นะ
ประมาณว่าฉันไม่คุ้นเคยกับประเทศนี้เลย
ฉันใส่ให้มันเป็นคนแพร่เชื้อดีกว่า
อะไรแบบนี้ก็เกิดขึ้นได้เหมือนกันนะคะ
ดังนั้นนะคะ เราอย่าไปโทษประเทศใดประเทศนึงเลย
ว่าเขาเป็นต้นเหตุของโรคระบาดอะไรต่างๆ
เรามาโทษคนคนเดียวดีกว่าค่ะ
บอกเลยนะคะว่าวันนี้วิวจะมาตอบให้ทุกคนฟังว่า
ใครคือต้นเหตุของโรคระบาดทุกโรคเลยนะ
ที่เกิดขึ้นบนโลกมนุษย์ของเราค่ะ
ซึ่งขอบอกเลยว่า
คนที่ทำให้โรคระบาดทั้งหลายเหล่านี้เกิดขึ้น
ได้แก่ ผู้หญิงค่ะ
หือ ฟังแบบนี้เฟมินิสต์เดือดพล่านนะคะ รวมถึงคนเล่าด้วย
ก็แบบเฮ้ย ทำไม ทำไม ทำไม ทำไม
อย่าเพิ่งใจร้อนไปค่ะ
วิวไม่ได้พูดถึงเหตุการณ์
ที่เกิดขึ้นจริงในประวัติศาสตร์นะคะ
ทุกคนเห็นชื่อคลิปด้านล่างแล้ว
วันนี้วิวจะมาตอบคำถามทุกคนด้วย
ดราม่าระดับเทพค่ะ
เราฟังข่าว เราฟังประวัติศาสตร์ เครียดกันมาพอแล้ว
มาฟังดราม่าระดับเทพสนุกๆกันดีกว่าค่ะ
ว่าในตำนานกรีกและโรมันเนี่ย
ทำไมเขาถึงหาว่าผู้หญิงเป็นคนที่ทำให้
โรคระบาดเกิดขึ้นบนโลกของเรานะคะ
สำหรับตอนนี้เชื่อว่าทุกคนติดตามวิวครบทุกช่องทางแล้ว
ดังนั้นพร้อมจะไปฟังเรื่องราวที่ทั้ง
สนุกแล้วก็ได้สาระกันรึยังคะ
ถ้าพร้อมกันแล้วก็ไปฟังกันเลยค่ะ
สำหรับตำนานที่วิวจะนำมาเล่าให้ทุกคนฟังในวันนี้นะคะ
เป็นตำนานกรีกค่ะ
ที่เล่าว่าโรคระบาดต่างๆเนี่ยเกิดขึ้นมาได้ยังไง
และบอกเลยนะคะว่าโรคระบาดตามความเชื่อของกรีกเนี่ย
เกิดขึ้นพร้อมกับการเกิดของมนุษยชาติเลยทีเดียวค่ะ
ที่สำคัญไปกว่านั้นนะ
คนที่ทำให้โรคระบาดทั้งหลายเกิดขึ้นมาเนี่ย
แน่นอนว่าเป็นตำนานกรีก
มันก็จะต้องมีการเหยียดเชื้อชาตินิดนึงนะ
เพราะอะไร เพราะว่าตำนานกรีกเนี่ย
เขาให้ความสำคัญกับผู้ชาย
เขาเห็นว่าความรักระหว่างผู้ชาย-ผู้ชาย
เป็นความรักที่บริสุทธิ์
ส่วนผู้หญิงเนี่ยก็คือมีไว้ผลิตทายาทอะไรเท่านั้น
เรียกได้ว่าเหยียดผู้หญิงกันสุดขีดนะคะ
ดังนั้นแน่นอนเลยค่ะว่า
ตามตำนานกรีกนะคะที่บันทึกเอาไว้
คนที่ทำให้เกิดโรคระบาดขึ้นทั้งโลกมนุษย์เลยเนี่ย
ก็คือผู้หญิงนั่นเองค่ะ
และแน่นอนนะคะว่าผู้หญิงคนนั้นก็คือ
ผู้หญิงคนแรกของโลกค่ะ
แต่เอาจริงๆนะทุกคน อยากให้ลองฟังกันให้จบค่ะ
แล้วเดี๋ยวลองตัดสินกันดูว่า
จริงๆแล้วมันเป็นความผิดของผู้หญิงจริงรึเปล่า
คือส่วนตัววิวแอบฟังแล้วแบบ หืมมม
มันก็ความผิดของผู้ชายด้วยเหมือนกันนะทุกคน
ประมาณนี้นะคะ
ซึ่งถามว่าเรื่องทั้งหมดที่
วิวจะนำมาเล่าต่อไปนี้มาจากไหนนะคะ
ก็ต้องบอกว่ามาจากงานเขียนของกวีชาวกรีกคนนึงค่ะ
ชื่อว่า เฮสิโอด นั่นเอง
ก็เป็นคนที่คอยจดบันทึกอะไรต่างๆประมาณนี้นะคะ
ในหนังสือที่ชื่อว่า Theogony นั่นเองค่ะ
เขาเล่าเหตุการณ์ต่อจากกำเนิดเทพขึ้นมานะคะ
ซึ่งเหตุการณ์กำเนิดเทพกรีกโรมันเนี่ย
วิวเคยเล่าไว้แล้วนะคะ
สามารถกดไปดูได้ตรงนี้
จำได้กันใช่ไหม จากตำนานการเกิดเทพกรีกโรมันเนี่ย
เทพกรีกเกิดขึ้นท่ามกลางความขัดแย้งอะไรต่างๆค่ะ
ดังนั้นมันมีสงครามระหว่างเหล่าเทพกับเหล่าไททัน
ซึ่งเป็นพวกรุ่นก่อนเทพอะไรประมาณนี้ใช่ไหม
พอมันมีการต่อสู้กันต่างๆก็ต้องมีการแบ่งฝักแบ่งฝ่ายค่ะ
ทีนี้ปัญหาก็คือ
มีไททันอยู่ทั้งหมด 2 ตนนะคะ
ที่หักหลังไททันด้วยกันค่ะ
แล้วก็ไปช่วยเหล่าเทพนะคะ ต่อสู้กับไททันค่ะ
จนกระทั่งในที่สุด
เหล่าเทพนี่ก็สามารถเอาชนะไททันได้นะคะ
ไททันสองตนนั้นนะคะที่ทรยศ ชื่อว่า โพรเมติอุส ค่ะ
กับอีกตนนึงเนี่ยเป็นน้องชายค่ะ
ชื่อว่า เอพิเมติอุส นั่นเองนะคะ
ทีนี้กำเนิดของมนุษย์ทั้งหลายค่ะ
ก็เริ่มต้นขึ้นที่ไททันสองตนนี้นี่แหละ
ไททันสองตนนี้ค่ะได้รับหน้าที่จากเหล่าเทพนะคะ
ให้สร้างพวกสิ่งมีชีวิตต่างๆขึ้นบนโลกค่ะ
เอพิเมติอุสนะคะก็เริ่มจากสร้างสัตว์ต่างๆขึ้นมาก่อน
ก็สร้างสิ่งนั้นสิ่งนี้ สัตว์นู้นสัตว์นี้
สร้างขึ้นมามากมายค่ะ
และแน่นอนว่ามันก็ต้องมีของดีๆต่างๆอยู่บนโลกเนี่ยนะ
เขาก็มอบให้กับสัตว์ต่างๆค่ะ
เพื่อที่ว่าสัตว์เหล่านี้จะได้เอาไว้ป้องกันตัวเอง
เช่น มีปีกอยู่ใช่ไหม
อะ นกเอาปีกไปละกัน
จะได้สามารถบินหนีอันตรายต่างๆได้
อะ เสือเอาเขี้ยวเล็บไป
อันนั้นเอาอันนี้
อันนี้เอาความเร็วไป เอาความแข็งแกร่ง
เอาความกล้าหาญ เอานู่นเอานี่
ให้สัตว์ตัวนั้นตัวนี้ไปจนหมดสิ้นเลยค่ะ
เอพิเมติอุสเนี่ยนะคะรู้ตัวอีกทีก็
อ้าว ของดีๆในโลกหายไปหมดแล้ว
ทีนี้ถ้าสมมติว่าฉันสร้างมนุษย์ขึ้นมา
ฉันจะเอาของดีๆอะไรให้มนุษย์นะ
ฉันคิดไม่ออกนะคะ
เอพิเมติอุสเนี่ยนะคะถือว่าเป็น
น้องชายที่แบบฉลาดน้อยกว่า
เป็นคนที่แบบว่าคิดอะไรแล้วทำเลย
ไม่ค่อยได้ใคร่ครวญอะไรต่างๆ
ดังนั้นเอพิเมติอุสก็เลยไปปรึกษาพี่ชายของตัวเองค่ะ
ก็คือโพรเมติอุสนะคะว่า
ทำยังไงดี ข้าคิดว่าข้าจะสร้างมนุษย์ขึ้นมาเนี่ย
แต่ว่าของดีๆในโลกนี้หายไปหมดแล้ว
ดังนั้นโพรเมติอุสนะคะก็เลยบอกว่า
โอเค งั้นเจ้าไม่ต้องสร้าง เดี๋ยวข้าสร้างเอง
โพรเมติอุสนะคะก็เลยสร้างมนุษย์ขึ้นมาค่ะ
สร้างๆๆ ขึ้นมา
ด้วยความที่โพรเมติอุสเนี่ยเป็นไททันที่ฉลาดมากๆนะ
แล้วก็ค่อนข้างจะมีครีเอทีฟค่อนข้างสูง
ก็เลยรู้สึกว่าสิ่งที่ฉันสร้างขึ้นมาเนี่ย
มันจะต้องเป็นสิ่งที่ดีเลิศที่สุดนะ
โพรเมติอุสค่ะก็เลย
สร้างให้มนุษย์ดีเลิศกว่าสัตว์อื่นค่ะ
โดยการที่แทนที่เขาจะให้หน้าตาเหมือนสัตว์
เดินสี่ขา อะไรต่างๆ
เขาก็มองขึ้นไปที่
เหล่าเทพเจ้าทั้งหลายแห่งยอดเขาโอลิมปัสค่ะ
แล้วก็มองว่า อืม หน้าตาท่าทางนี้มันก็เวิร์กเหมือนกันนะ
ดังนั้นเขาก็เลยเอารูปร่างของ
เหล่าเทพเจ้าโอลิมปัสเนี่ยนะคะ
เอามาสร้างเป็นมนุษย์ค่ะ
ให้มนุษย์เนี่ยเดินสองขา
แล้วก็หน้าตาเหมือนพระเจ้าเป๊ะเลยนะคะ
หลังจากนั้นค่ะ โพรเมติอุสก็รู้สึกว่า
แต่อย่างไรก็ตาม
ต่อให้มนุษย์มันหน้าตาเหมือนพระเจ้าเนี่ย
มันก็ยังไม่มีอะไรที่จะเอาไว้ป้องกันตัวเอง
ทำยังไงดีนะ
ดังนั้นนะคะ โพรเมติอุสก็เลยขึ้นไป
ที่อยู่ของเหล่าเทพเจ้าทั้งหลายค่ะ
ไปถึงนะคะก็ไปหาพระอาทิตย์ค่ะ
แล้วก็เอาคบไฟไปหนึ่งอันนะคะ
เสร็จแล้วก็เอาคบไฟไปจ่อพระอาทิตย์ค่ะ
จุดๆ จุดไฟมาได้
แล้วก็เอาไฟเนี่ยลงมาที่โลกมนุษย์นะคะ
แล้วก็มอบให้เหล่ามนุษย์ค่ะ
ทำให้มนุษย์เนี่ยมีไฟเอาไว้เป็นสิ่งป้องกันตัวเอง
แล้วก็เป็นสิ่งที่เรียกได้ว่า
ดีเยี่ยมกว่าเหล่าอาวุธทั้งหลาย
ที่เหล่าสัตว์อื่นๆมีทั้งหมดสิ้นเลยค่ะ
ซึ่งจริงๆแล้วตำนานการเกิดมนุษย์เนี่ย
ยังมีอีกหลายตำนานด้วยกันนะคะทุกคน
อย่างตอนที่วิวเล่าเรื่องเนื้อคู่ไปอะไรไป
นี่ก็เป็นอีกตำนานที่แตกต่างกันไป
แล้วแต่ว่าใครบันทึก ใครเชื่อแบบไหนนะคะ
แต่ว่าวันนี้เราไม่ได้ไปสนใจแบบอื่น
เราสนใจของเฮสิโอดกันต่อไปเนอะ
ทีนี้ถามว่าพอโพรเมติอุสสร้างมนุษย์ขึ้นมาแบบนี้ปุ๊บ
เป็นมนุษย์ที่มีรูปร่างหน้าตาเหมือนเทพเจ้าอะไรต่างๆ
ถามว่าเทพเจ้ารู้สึกยังไง
บอกเลยว่าเหล่าเทพเจ้านี่ไม่พอใจนะคะ
เพราะว่าทำไมโพรเมติอุสถึงเอา
อะไรที่เป็นของเทพเจ้าไปให้มนุษย์
ไฟเนี่ยมันเป็นไฟสวรรค์
มันควรจะอยู่กับเหล่าเทพเจ้า
มนุษย์ไม่ควรได้รับสิทธิ์นี้เลย
ที่สำคัญนะ โพรเมติอุสยังไม่หยุดแค่นั้นค่ะ
โพรเมติอุสเนี่ยรู้สึกว่า
ฉันสร้างเหล่ามนุษย์ขึ้นมาแล้ว เป็นลูกๆของฉัน
ฉันไม่อยากให้ลูกๆของฉันลำบากลำบน
คือพอเหล่ามนุษย์เกิดขึ้นมานะคะ
แน่นอนว่ามนุษย์ก็จะต้อง
มีการบูชาเทพเจ้าอะไรต่างๆค่ะ
ทีนี้ถามว่าต้องใช้อะไรบูชา
ก็คือใช้พวกเนื้อสัตว์อะไรต่างๆนะคะ ที่ได้จากการล่า
คือเหล่ามนุษย์ไปล่าสัตว์มาได้เนี่ย
ก็จะต้องเอามาบูชาเทพเจ้า
โพรเมติอุสก็บอกว่า
ถ้าเอาเนื้อดีๆบูชาเทพเจ้าไปหมดแล้วเนี่ยนะ
แล้วพวกเธอจะเอาอะไรกิน
อย่าเลยมนุษย์
อย่าไปบูชาเทพเจ้าดีขนาดนั้นเลย
เดี๋ยวฉันจะสอนทริกให้นะ
มนุษย์ทั้งหลาย
เวลาที่พวกเจ้าไปล่าสัตว์มาได้เนี่ยนะ
เจ้าจงชำแหละสัตว์ออกเป็นส่วนต่างๆ ดังนี้
หนึ่ง เจ้าจงตัดไขมันออกมาเป็นก้อนกองนึง
เจ้าจงตัดเนื้อดีๆที่เอาไว้กินออกมาไว้อีกกองนึง
เจ้าจงเลาะกระดูกมันออกมาเอาไว้อีกกองนึง
แล้วก็เจ้าจงควักเครื่องในมันเนี่ย
ออกมาไว้อีกกองนึง
พอได้สี่กองแบบนี้ เจ้าจงรวมมันเป็นสองกองด้วยกัน
โดยกองแรกเนี่ยนะ เจ้าเอากระดูกกองไว้เลย กองๆๆ
เสร็จแล้วเจ้าเอาไขมันที่เจ้าตัดออกมานะ
กลบกระดูกเอาไว้เลยนะ
ส่วนอีกกองนึงเนี่ย เจ้าเอาเนื้อวางเลย
วางๆๆ เนื้อดีๆเนี่ยนะ
เสร็จปุ๊บเอาเครื่องในถมไว้ เอาให้มิด
เสร็จปุ๊บเนี่ย ตอนนี้เดี๋ยวข้าจะไปเรียกซุสมาให้
ซุสซึ่งเป็นหัวหน้าของเหล่าเทพเจ้าทั้งหลายใช่ไหม ก็ลงมา
พอซุสลงมาถึงปุ๊บนะคะ
โพรเมติอุสนะคะก็สอนให้มนุษย์ถามซุสว่า
ซุส คือข้าไม่สามารถบวงสรวงท่านได้ทั้งหมด
ข้าไม่สามารถบูชาท่านด้วยเนื้อทุกอย่างที่ข้าหามาได้
ไม่อย่างนั้นข้าจะไม่มีกิน ดังนั้น
ข้าเอาเนื้อมากองไว้ให้สองกองแล้ว
ท่านอยากได้กองไหน เลือกแบบนั้นเลย
ข้าจะได้ถวายท่านตามที่ท่านต้องการตลอดไปนะคะ
ซุสก็มองไปที่กองเนื้อสองกองค่ะ
กองนึงเห็นเป็นกองเครื่องใน
ส่วนอีกกองนึงเนี่ยเห็นเป็นกองไขมัน
อะ เอาง่ายๆ ตรรกะง่ายๆเลยนะ
ทุกวันนี้เวลาเรากินอาหารเนี่ย
ถ้าเราเห็นก้อนเนื้อก้อนนึงมีไขมันโปะอยู่
กับอีกกองนึงเนี่ยเป็นกองเครื่องใน เราจะเลือกอะไร
แน่นอนคนส่วนใหญ่ต้องเลือกอันที่เป็นไขมันใช่ไหม
ต้องคาดหวังว่า โอ้โห
สิ่งที่อยู่ติดกับไขมันจะต้องเป็นเนื้อแน่ๆ
อันนี้แบบหมูสามชั้นรึเปล่า
ถ้าเอามาจิ้มๆลงไปทอดจะได้หมูกรอบไหมนะ
หรือว่าถ้าหั่นออกมามันจะได้เนื้อเบคอนรึเปล่า
อะไรประมาณนี้นะคะ
เนื้อติดมันเป็นเนื้อที่ดีเสมอ
ส่วนอีกฝั่งนึงเนี่ย โอ้โห เครื่องใน
กินไปเซี่ยงจงเซี่ยงจี๊อะไรต่างๆ
เดี๋ยวแบบกินเข้าไป
เดี๋ยวเป็นโรคตับโรคไตโรคเก๊าต์อะไรพอดี ไม่เอาหรอก
ดังนั้นนะคะ ซุสก็เลย
เลือกกองที่มีไขมันปกคลุมอยู่ค่ะ
พอเปิดออกมาปุ๊บปรากฏว่าสิ่งที่ซุสเห็นก็คือ
อ้าว นี่มันกระดูกหนิ
แต่ว่าซุสเลือกไปแล้วค่ะ
ดังนั้นนะคะหลังจากนั้นมาเนี่ย
เผ่าพันธุ์มนุษย์เนี่ย ทุกครั้งที่ล่าสัตว์ได้
ก็จะเอากระดูกกับไขมันเนี่ย เอาไปเผาค่ะ
เพื่อเป็นการบูชาบวงสรวงเทพเจ้าค่ะ
ปรากฏว่าพอเกิดเหตุการณ์ทั้งหมดนี้นะคะ
ซุสก็รู้สึกว่าเฮ้ย ฉันไม่โอเคเลย
ฉันเกลียดพวกแกทุกคนเลย
ฉันเกลียดไอ้พวกมนุษย์ทั้งหลาย
แต่ที่เกลียดกว่านะก็คือโพรเมติอุสนั่นเอง
แกไปสอนอะไรมนุษย์ต่างๆ
นอกจากแกจะขโมยไฟสวรรค์แล้วนะ
แกยังมาสอนมนุษย์ให้มาโกงฉันอะไรต่างๆอีก
มนุษย์อย่างพวกแกน่ะมันมีหน้าที่เชื่อฟังอย่างเดียว
มันไม่ได้มีหน้าที่มาคิดเองอะไรเอง
มาต่อต้านฉันหรอก
ดังนั้นนะคะ ซุสก็รู้สึกว่า
ฉันจะต้องแก้แค้นพวกแกทุกคน
เอายังไงดี เอายังไงดีนะ เอายังไงดีนะ
และแล้วในที่สุดนะคะ ซุสก็คิดวิธีแก้แค้นออกค่ะ
คือจนถึงตอนนี้นะคะ
เนื่องจากเราเล่าเรื่องนี้กันเป็นภาษาไทย
เราจะไม่ได้สังเกตอะไรอย่างนึงค่ะ
คือวิวใช้คำว่าสร้างมนุษย์ สร้างมนุษย์ สร้างมนุษย์นะคะ
แต่ถ้าสมมติว่าเป็นภาษาอังกฤษ เขาจะบอกว่า
ทุกคนเนี่ย create man ขึ้นมานะคะ
man men
man mankind
อ้าว ดังนั้นนะคะสิ่งที่โพรเมติอุสสร้างขึ้นมาเนี่ย
จริงๆแล้วก็คือผู้ชายเท่านั้นค่ะ
ไม่ได้สร้างผู้หญิงขึ้นมาด้วยนะ
ในสมัยโบราณค่ะ มีแต่ผู้ชายที่เกิดขึ้นมานะคะ
ดังนั้นซุสก็เลยคิดว่า
ไหนๆก็ไหนๆละ แกลอกมาใช่ไหม
แกลอกพวกเหล่าเทพเจ้ามา
ให้มีแต่รูปร่างหน้าตาเหมือนเหล่าเทพเจ้า
ดังนั้นเดี๋ยวฉันสร้างเทพีให้
เอาให้รูปร่างหน้าตาเหมือนเทพี เป็นผู้หญิงเลย
รับรอง นี่แหละ
ปัญหาของพวกแกจะเริ่มเกิดขึ้นตรงนี้นี่แหละนะคะ
ดังนั้นค่ะ ซุสก็เลยจัดการไปสั่งเหล่าเทพต่างๆนะคะ
บอกว่า ช่วยสร้างผู้หญิงขึ้นมาหน่อย
เริ่มจากอย่างแรกนะคะ ซุสไปหาเทพเจ้าแห่งไฟค่ะ
บอกว่าช่วยสร้างผู้หญิงขึ้นมาหน่อยได้ไหม
ซึ่งเทพเจ้าแห่งไฟองค์นี้นะคะ
ก็เลยเอาดินกับน้ำค่ะมาผสมรวมกันนะคะ
ผสมๆๆๆ
แล้วก็ปั้นรูปร่างหน้าตาขึ้นมาค่ะ
ให้เหมือนกับเหล่าเทพีทั้งหลายนะคะ
ก็เขาใช้คำว่า God กับ Goddess นะ
คือ God นี่ผู้ชายหน้าตาเหมือน God ใช่ไหม
ผู้หญิงก็หน้าตาเหมือน Goddess ค่ะ
หลังจากที่เทพเจ้าแห่งไฟ
ปั้นผู้หญิงคนแรกขึ้นมาแล้วเนี่ยนะคะ
เหล่าเทพเจ้าเทพีต่างๆบนโอลิมปัสเนี่ย
ก็รุมกันให้พรให้ของผู้หญิงคนนี้ค่ะ
เริ่มจากเอเธน่าก่อนเลยนะคะ
เอเธน่ามอบชุดที่ทำจากเงินให้กับผู้หญิงคนนี้ค่ะ
แล้วก็สอนวิธีเย็บผ้ากับวิธีทอผ้าให้กับผู้หญิงนะคะ
หลังจากนั้นค่ะ
อะโฟรไดต์นะคะ ซึ่งเป็นเทพแห่งความงามก็เข้ามาค่ะ
แล้วก็มอบความสง่างาม
กับความปรารถนาให้กับผู้หญิงนะคะ
หลังจากนั้นนะคะเทพเทพีองค์อื่น
ก็รุมกันเข้ามาให้ของมากมายค่ะ
มีตั้งแต่มงกุฎดอกไม้
สร้อยทองคำ
มีให้พรให้ผมยาวสลวยมากกว่าผมผู้ชาย
จนสุดท้ายนะคะ
เฮอร์มีสซึ่งเป็นเทพแห่งการสื่อสารของกรีก
ก็มอบเสียงของมนุษย์ให้กับผู้หญิงค่ะ
ทำให้ผู้หญิงเนี่ยสามารถพูดได้นะคะ
และสุดท้ายที่สุดจริงๆ
หลังจากที่เหล่าเทพทั้งหลายเนี่ย
สร้างผู้หญิงขึ้นมาได้เรียบร้อยนะคะ
ซุสก็มอบสิ่งนึงให้กับผู้หญิงค่ะ
นั่นก็คือความอยากรู้อยากเห็นนั่นเอง
ซุสมองว่าความอยากรู้อยากเห็น
ที่เขาใส่ลงไปเป็นอันสุดท้ายเนี่ย
จะทำให้ผู้หญิงคนนี้นี่แหละที่ทำให้มนุษย์
แล้วก็โพรเมติอุสนะคะ เจอกับความชิบหาย
ตามที่ซุสวางแผนเอาไว้
จากการที่ผู้หญิงคนนี้นะคะ
ได้รับของขวัญต่างๆจากเหล่าเทพมากมาย
ได้รับพรต่างๆมากมายเนี่ย
ทำให้เหล่าเทพตั้งชื่อของเธอไว้ว่า แพนดอร่า ค่ะ
ที่แปลว่า Gift for all
หรือว่าของขวัญจากทุกคน
หรือว่าของขวัญให้ทุกคน
ประมาณนี้นะคะ
แต่ว่าแค่สร้างผู้หญิงขึ้นมาเนี่ย
มันไม่สาแก่ใจของซุสค่ะ
ซุสรู้สึกว่าฉันจะต้องแก้แค้นให้หนักหน่วงกว่านี้
พวกเธอจะต้องตายด้วยฝีมือของพวกเธอเอง
ถ้าสมมติว่าฉันสาปไปเลยตอนนี้เนี่ยนะ
มันก็จะแค่รู้สึกว่าเทพเจ้าสาปฉัน
มันไม่สะใจเท่าไหร่หรอก
ฉันจะต้องให้ความอยากรู้อยากเห็นของผู้หญิงเนี่ย
ทำให้เหล่ามนุษย์เจอกับความพินาศชิบหาย
ดังนั้นซุสนะคะก็เลยสร้างโถขึ้นมาโถนึงค่ะ
หลังจากที่ซุสสร้างโถใบนั้นขึ้นมานะคะ
เหล่าเทพก็ใส่คำสาปร้ายต่างๆมากมายค่ะลงไปใบโถ
ใส่เข้าไป อัดๆๆๆ จนแน่นเลยนะคะ
แล้วก็นำเอาโถใบนี้ไปมอบให้กับแพนดอร่าค่ะ
ซึ่งฟังมาถึงตรงนี้นะคะ
หลายคนน่าจะคุ้นเคยกันดีกับคำว่ากล่องแพนดอร่า
จริงๆแล้วต้องบอกว่าในสมัยหลังเนี่ย
เราเรียกมันว่ากล่องค่ะ
แต่สาเหตุที่วิวเอาแต่เรียกมันว่าโถๆๆๆๆเนี่ยนะคะ
เพราะว่าในสมัยที่เฮสิโอดบันทึกไว้เนี่ย
สิ่งนี้ไม่ใช่กล่องค่ะ แต่สิ่งนี้คือโถนะคะ
จนกระทั่งช่วงศตวรรษที่ 16 ค่ะ
ช่วงนั้นเนี่ยมีนักประพันธ์อะไรต่างๆ
มีการแปลจากภาษากรีกโบราณมาเป็นภาษาอังกฤษ
มาเป็นภาษานู้นภาษานี้
ระหว่างการแปลเนี่ยนะคะ
มันมีการแปลตกหล่นอะไรไปค่ะ
ทำให้มันกลายมาเป็นคำว่ากล่องในที่สุดนะคะ
ดังนั้นในปัจจุบันเนี่ย เวลาเราพูดถึงแพนดอร่า
หรือเราพูดถึงสำนวนต่างๆเนี่ยนะคะ
เราจะใช้คำว่ากล่องแพนดอร่าค่ะ
ซึ่งไม่ได้สำคัญกับเรื่องของเราตรงนี้นะ
ดังนั้นเราข้ามมันไปค่ะ
หลังจากที่เตรียมโถโถนี้เรียบร้อยแล้วเนี่ยนะคะ
ซุสค่ะก็มอบโถนี้ให้กับแพนดอร่าไปนะคะ
แล้วก็บอกแพนดอร่าไปว่า
นี่คือของขวัญจากเหล่าเทพให้กับเจ้าจ้า
แต่ว่ามีข้อแม้ข้อเดียวนะ
คือ เจ้าสามารถถือของขวัญนี้ไว้ได้ตลอดไป
แต่เจ้าห้ามเปิดดูเด็ดขาดน้าว่าด้านในมีอะไร
ห้ามเปิดเด็ดขาดนะจ๊ะ
และหลังจากนั้นนะคะ ซุสก็บอกว่าให้เฮอร์มีสเนี่ย
พาแพนดอร่าไปหาเอพิเมติอุสค่ะ
น้องชายของโพรเมติอุสนั่นเอง จำกันได้ใช่ไหม
ที่เป็นคนสร้างเหล่าสัตว์ต่างๆ
พอเฮอร์มีสพาไปถึงนะคะก็มอบแพนดอร่า
ให้เป็นภรรยาของเอพิเมติอุสค่ะ
ซึ่งเอพิเมติอุสเนี่ยลืมสิ่งนึงไป
นั่นก็คือสิ่งที่พี่ชายเตือนไว้นั่นเอง
โพรเมติอุสนะคะเคยเตือนเอาไว้แล้วเรียบร้อยค่ะว่า
ถ้าสมมติว่าซุสให้อะไรมานะ
ห้ามรับเด็ดขาดเลยนะ
แต่อย่างไรก็ตาม เอพิเมติอุสเนี่ย
เห็นแพนดอร่าเข้าไปแล้วก็รู้สึกว่า
โอ้ นี่มันช่างเป็นสิ่งมีชีวิตที่สวยงามเสียนี่กระไร
ฉันรู้สึกรักผู้หญิงคนนี้ซะแล้ว
รับเป็นเมียก็แล้วกันนะคะ
ดังนั้นเอพิเมติอุสเนี่ย
ลืมคำสั่งของพี่ชายตัวเองซะสนิทเลยค่ะ
ก็รับแพนดอร่ามาเป็นเมียนะคะ
หลังจากนั้นทั้งคู่ก็ขยายเผ่าพันธุ์มนุษย์กัน
มากมายเต็มไปหมดนะคะ
คือแพนดอร่านี่ก็เป็นเหมือนกับ
ต้นเผ่าพันธุ์มนุษย์ผู้หญิงว่าอย่างนั้นเถอะ
ก็เกิดผู้หญิงขึ้นในโลกมากมายนะคะ
อย่างไรก็ตาม ปัญหาก็เกิดขึ้นค่ะ
แพนดอร่านี่ใช้ชีวิตไปเรื่อยๆวันๆนะคะ
โดยที่มีโถจากเหล่าเทพเจ้านี่อยู่ในครอบครอง
นึกสภาพผู้หญิงปกติ
สมมติว่าให้โทรศัพท์แฟนมาเครื่องนึงแล้วบอกว่า
อะ ถือไว้ได้นะ ปลดล็อกก็ได้
แต่อย่าเช็กนะ อย่าเปิดดูเด็ดขาดนะ
มันไม่มีอะไรหรอก อย่าไปเปิดดูเลย
เปิดไหมทุกคน
เปิดใช่ไหมคะ ยังไงก็เปิด
ความอยากรู้อยากเห็นนี่เป็นอะไรที่แบบว่า
ที่ห้ามกันไม่ได้จริงๆนะ
ดังนั้นค่ะ แพนดอร่ามีโถอยู่โถนึง
บอกว่าเป็นของขวัญจากเหล่าเทพ
แต่ว่าห้ามเปิดดู
คิดว่าแพนดอร่าเปิดไหมทุกคน
แน่นอนนะคะว่าถ้าไม่เปิด เรื่องราวก็จะไม่เกิดขึ้นค่ะ
แพนดอร่าเนี่ยอยู่มาวันนึงทนไม่ได้แล้วค่ะ
ก็เลยรู้สึกว่าฉันอยากรู้มากเลยว่า
ไอ้ของขวัญที่เหล่าเทพให้ฉันมาเนี่ย
ข้างในมันมีอะไร
ดังนั้นแพนดอร่านะคะก็เลย
เปิดโหลขึ้นมาดูค่ะ
พอเปิดพรึ่บขึ้นมาปรากฏว่า
คำสาปร้ายต่างๆที่มันอยู่ในโถเนี่ยนะคะมันก็
กระจายออกมาทั่วโลกไปหมดเลยค่ะ
ไม่ว่าจะเป็นความตาย ความเศร้าโศกเสียใจ
ศัตรูพืช ตั๊กแตนบุกโลกอะไรต่างๆนะคะ
รวมไปถึงโรคระบาดทั้งหลายด้วยค่ะ
เหล่าโรคภัยไข้เจ็บแล้วก็โรคระบาดทั้งหลายเนี่ย
ก็ออกมาจากโหลของแพนดอร่านะคะ
เต็มไปหมดเลย
แพนดอร่าเห็นแบบนั้นนะคะ ตกใจมากค่ะ
รีบพยายามปิดโหลกลับไปนะคะ ปึ้ก
แต่ว่าถามว่าปิดทันไหม
บอกเลยว่าปิดไม่ทันนะคะ
สิ่งเดียวที่แพนดอร่าเหลือไว้ได้ในโถนั้นนะคะ
ก็คือ ความหวัง นั่นเอง
ดังนั้นจากเหตุการณ์นี้นะคะก็ทำให้
เหล่ามนุษย์ทั้งหลายที่เคยอยู่กันอย่างมีความสุข
ไม่มีโรคภัยไข้เจ็บ
ไม่มีความเศร้า ไม่มีอะไรต่างๆเนี่ย
ก็เกิดสิ่งร้ายๆเกิดขึ้นเต็มไปหมดเลยค่ะ
เช่น มีความเศร้า มีความตาย
มีโรคภัยไข้เจ็บ มีศัตรูพืช
มีอะไรต่างๆเกิดขึ้นนะคะ
แต่สิ่งนึงนะคะที่มนุษย์จะยังเหลืออยู่เสมอ
ไม่ว่าจะเจอเรื่องร้ายขนาดไหนก็ตาม
นั่นก็คือ ความหวัง นั่นเอง
เพราะว่าแพนดอร่าเนี่ยสามารถปิดฝานะคะ
แล้วก็กักเก็บความหวังเอาไว้ให้พวกเราได้
ในวินาทีสุดท้ายนั่นเองค่ะ
ซึ่งเอาจริงๆนะ วิวก็งงนิดนึงตอนที่ฟังเรื่องนี้ว่าแบบ
เอ้า ถ้าสมมติว่าความหวังมันยังอยู่ในนั้น
มันยังไม่ได้โดนปล่อยออกมา
แล้วมนุษย์มีความหวังได้ยังไง
จริงๆสิ่งที่เหลืออยู่น่าจะเป็นความสิ้นหวังรึเปล่า
ที่แพนดอร่าปิดเอาไว้ไม่ให้คนอื่นได้รับความสิ้นหวัง
แต่ยังไงก็ตาม ช่างมันค่ะ
มันเป็นเรื่องราวที่เขียนมานานมากๆแล้วนะคะ
ตอนนี้เราได้รู้กันแล้วว่า
โรคระบาดมาจากที่ไหน นั่นก็คือ
มาจากการที่แพนดอร่าเนี่ย
ปล่อยโรคระบาดออกมานั่นเองค่ะ
อย่างไรก็ตามนะคะ ส่วนตัววิวเนี่ย
ฟังแล้วก็จะรู้สึกว่าแบบ
เอ้า อะไร ทำไมมาโทษผู้หญิง
ทำไมมาโทษว่าแพนดอร่าเป็นคนทำให้เกิดโรคระบาด
เอาจริงๆเราควรจะไปโทษโพรเมติอุสรึเปล่า
ที่ทำให้ซุสโกรธจนกระทั่ง
จะต้องมาสาปมนุษย์
โดยการใช้แพนดอร่าเป็นเครื่องมือ
หรือว่าเราจะต้องไปโทษซุสที่แบบว่า
รู้สึกไม่ยอมรับความเท่าเทียมอะไรเลย
แล้วก็เกลียดมนุษย์ เกลียดโพรเมติอุส
จนกระทั่งใช้แพนดอร่าเป็นการแก้แค้น
อย่างไรก็ตามค่ะ ไม่ว่าจะเป็นโพรเมติอุสหรือว่าซุสที่ผิดนะ
ส่วนตัววิวมองว่า
แพนดอร่าเนี่ยเป็นแค่เหยื่อ
ของการกระทำของผู้ชายสองคนค่ะ
ดังนั้นจริงๆเราไม่ควรโทษเลยนะว่า
แพนดอร่าเนี่ยเป็นคนที่ทำให้
ความชิบหายวายวอดทั้งหมดนี้เกิดขึ้นกับเหล่ามนุษย์ค่ะ
ฟังกันแบบนี้ไปแล้วคิดว่ายังไงกันบ้างคะ
คิดว่าใครเป็นคนที่ผิด
คิดว่าแพนดอร่าผิด ซุสผิด โพรเมติอุสผิด
หรือว่าใครกันแน่ที่ผิด
ลองคอมเมนต์มาคุยกันด้านล่างได้ค่ะ
แต่สำหรับตอนนี้ถ้าใครชื่นชอบคลิปนี้อย่าลืม
กดไลก์เป็นกำลังใจให้วิว
แล้วก็กดแชร์เพื่อชวนเพื่อนๆมาดูด้วยกันนะคะ
แล้วพบกันใหม่โอกาสหน้าค่ะ
บ๊ายบาย
สวัสดีค่ะ
เป็นยังไงบ้างคะทุกคน
ในสถานการณ์ COVID-19 แบบนี้
ตอนนี้ทำอะไรกันอยู่คะ
สบายดีกันรึเปล่า
เอาเป็นว่าส่วนตัววิวเนี่ย
ก็ขอเป็นกำลังใจให้เจ้าหน้าที่ทุกคนนะคะ
รวมถึงทุกคนสามารถก้าวผ่านเหตุการณ์นี้ไปได้
อย่างอยู่รอดปลอดภัยค่ะ
ที่สำคัญนะคะอยากให้ทุกคนรักษาตัวเอง
แล้วก็รักษาคนรอบๆตัวด้วยการ
พยายามอยู่บ้านให้ได้มากที่สุดนะคะ
พยายามไม่ออกเดินทางไปไหน
ถ้ารู้ตัวว่าตัวเองเป็นกลุ่มเสี่ยง
ถ้ารู้ตัวว่าตัวเองอาจจะมีโอกาสไปรับเชื้อมา
ซึ่งเอาจริงๆทุกคนก็มีโอกาสไปรับเชื้อมา
ก็พยายามกักตัวเองอยู่บ้าน
แล้วก็ Social Distance ก็คือ
อย่าพยายามไปอยู่ใกล้คนอื่นนะคะ
เพราะว่าโรคนี้มันค่อนข้างจะ
แพร่กระจายกันแบบรวดเร็ว
แล้วก็ทวีคูณกันขึ้นเรื่อยๆนะ
ดังนั้นถ้าเราหยุดตัวเองคนเดียวได้ว่าแบบ
เราจะไม่ไปแพร่เชื้อให้คนอื่น
ก็จะทำให้อีกหลายๆคนที่เป็นคนที่เรารักเนี่ย
ปลอดภัยจากสิ่งนี้ค่ะ
หวังว่าทุกคนจะสบายดีนะคะ
สำหรับวันนี้ลาไปก่อนละกันค่ะ
บ๊ายบาย
สวัสดีค่ะ